**О Д Г О В О Р**

на пратеничко прашање од пратеникот Феми Јонузи поставено на 77-та седница на Собранието на Република Македонија одржана

на 5 ноември 2009 година

Министерството за транспорт и врски во соработка со Агенцијата за патишта, како што беше соглансо договорот со Светска банка започна со реализација на проектот за рехабилитација на голем број локални и регионални патишта во Република Македонија.

Во делот на локалните патишта веќе е склучен договор за 28 проекти и дополнително уште во тек е фаза на евалуација на 33 проекти со што се чека само потврда од Светска банка. Значи тие се првите два лотови кои се веќе одработени. За првите 28 проекти каде компаниите веќе се воведени во работа и се очекува секој ден компаниите да започнат рехабилитација н алокалните патишта.

Првиот лот е во Пелагонискиот регион, а вториот е во Скопје и Полог. Значи овие два се веќе завршени.

Во Пелагонискиот регион локални патишта се: село Канатларци, село Ореово. Во Новаци село Рибарци, село Долно Чарлија, село Мојно, село Мраморани, село Слепче до село Костинци.

Во Дебар се село Коњари, село Волино до село Мароишта. М-4 до село Лактиње, М-4 до село Врбјани, М-4 до село Годивје. Значи тоа е првиот пакет каде што веќе компаниите се воведени во работа и се очекува секој ден да започнат со активности.

Истото се однесува и на сите пратни правци кои се во регионот Скопје - Полог. Тоа се: локалните патишта Еленица до село Горно Количани, Р-302, тоа е локален пат до селото Теферич, Китка до Драчево, локален пат Драчевска, село Брњарци до село Стајковци, село Раштак до Бутел, Јане Сандански до Инџиково, прв дел од проектот, Шуто Оризари од општината на Горно Оризари, село Љуботен до село Љубанци, селото Љуботен, локален пат, Љуботенскиот пат, локален пат во село Визбегово, локален пат од Палатица до село Требош, Железничка станица до старо Чаиле, Боговине до Жеровјане, Исиничане до Горно Седларци. Значи овие 28 локални патишта, веќе компаниите се воведени во работа и се очекува истите компании да се мобилизираат и да започнат со активности.

За наредните 33 локални патишта каде веќе евалуиранис е понудите, избрани се компании, само се чека потврда од Светска банка, што очекуваме да биде до крајот на оваа недела, потоа потребни се 15-тина дена да се подготват компаниите и да започнат со работа. Значи тоа се 18 патни правци во севернио ти источниот регион во Република Македонија и тоа се следните локални патни правци: Село Нагоричане до село Никуљане, Куманово до Пчиња, Кратово до село Железница, локален пат село Сакулица до село Шопско Рудари, локален пат село Ранковце до Крачина Мала, локален пат село Петралица до школото, локален пат во село Одрене, локален пат од село Русиново до село Владимирово, локален пат на регионалниот патен правец М-5 до селото Тркање, локален пат што ги поврзува Грни Полог со Долни Полог, Кочани до Градце, село Грљани до Мала Маринци, потоа село Драгобошта до Мала Мирмарци потоа локален пат што ја поврзува општина Пехчево до Рамна Река, локален пат од Пробиштип до село Ратавица, локален пат во село Вратиславци и локален пат што поврзува регионален пат до село Стар Истевник. Значи ова е лотот кој веќе е во фаза на евалуација.

Последниот лот на регионални патни правци кои се веќе подготвени, доставени од општините и одобрени од Светска банка се наоѓаат во Вардарскиот регион и Југоисточниот регион во Република Македонија и тоа се 15 патни правци за кои кажав дека треба да започнат најдоцна кон крајот на овој месец.

Тоа е патниот правец Демир Капија до село Докница, Градско до село Водоврати, Градско до село Подлес, Неготино до село Фурија, Неготино до село Тимјаник, локален патен правец во село Сираково, Валандово до село Пирава, Ново Село до село Барбарево, локален пат што го поврзува магистралниот пат со село Сушица, потоа локален пат село Чанаклија до село Вонцентрија, локален пат село Еднокукево до дело Моноспитово, локален пат село Радово до село Старо Балдовци, локален пат од Панов Мост до село Богородица и локален пат што го поврзува регионалниот пат 112 со село Ума.

Значи, овие се локалните патни правци што ќе отпочнат со изградба во 2009 година. Овој проект продолжува во 2010 година и во 2011 година, каде што е планирано над 200 локални патни правци да се рехабилитираат.

Исто така во 2010 година ќе започне со реализација и на проектот со Европската банка, каде што исто така влегуваат голем број на локални патни правци.

Во однос на регионалните патни правци кои исто така се дел од овој проект, се работи за 11 патни правци. Нивната реализација започна во март оваа година и се очекува во наредната 2010 година пополека сите 11 патни правци да завршат со изградба.